**N-aş vrea**

*Elena Marin Alexe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-aş vrea să mă surprindă noaptea

pe uliţe necunoscute

când dacă bat din poartă-n poartă

nu-i nimeni care să m-asculte

N-aş vrea să-mi plâng nefericirea

sub raza lunii care-i oarbă

aş rătăci pe drumuri negre

şi-aş pierde încă-un ban din salbă

N-aş vrea să mă opresc la uşa

celor ce nu cunosc suspinul

mai bine-ngenunchez în taină

şi stau de vorbă cu Divinul